Eugenius, episcopus, servus servorum Dei, venerabili fratri Henrico, Augustudunensi episcopo, ejusque successoribus canonice substituendis in perpetuum. In eminenti apostolicæ Sedis specula, disponente Domino, constituti ex injuncto nobis a Deo apostolatus officio fratres nostros episcopos debemus fraterna caritate diligere, et æcclesiis sibi divina provisione commissis suam dignitatem atque justitiam conservare. Æqua sunt namque libramina justitiæ, et nos in sede beati Petri, licet immeriti, residentes, Christi legatione fungimur, atque majoribus et minoribus, sapientibus et insipientibus existimus debitores. Eapropter, Karissime in Christo frater, Henrice, Eduensis episcope, quem pallii genio decoravimus, tuis justis postulationibus gratum impertimur assensum, et predecesoris nostri felicis memoriæ papæ Innocentii vestigiis inherentes, quascumque possessiones, sive æcclesias, seu villas, vel oppida, aut quæeumque bona in presentiarum juste et canonice possides, vel in futurum concessione pontificum, largitione regum vel principum, oblatione fidelium, seu aliis justis modis auxiliante Domino poteris adipisci, tibi et per te Eduensi æcclesiæ, ac tuis successoribus in perpetuum presentis scripti privilegio confirmamus. In quibus hæc propriis nominibus exprimenda subjunximus: abbatiam sancti Andochii, abbatiam Flaviniacensem, abbatiam Corbiniacensem et abbatiam Corensem, cum earum pertinentiis, æcclesiam beatæ Mariæ et sancti Lazari de Avalone, et castrum Toilonum, cum omnibus eorum pertinentiis, æcclesias de Ulmo, æcclesiam sanctæ Sabinæ, capellam sanctæ Mariæ de Borbono, jus etiam quod habetis in æcclesiis videlicet de Rigni, et de Brian, ac de Sarri ; concedimus etiam tibi ut libere et absque contradictione in tuo episcopatu juxta sanctorum patrum constitutiones corrigenda corrigas, et disponenda disponas. Vicariam etiam et dignitatem quam antecessores tui in Lugdunensi æcclesia usque ad hec tempora habuisse noscuntur, tibi nichilominus confirmamus. Nullus ergo primas, etc. (formule textuellement semblable à celle de la bulle précédente). Ego Eugenius catholicæ ecclesiæ episcopus subscripsi. Ego Ymarus Tusculanus episcopus subscripsi. Ego Nicolaus Albanensis episcopus subscripsi. Ego Hubaldus presbiter cardinalis tituli sanctæ Praxedis subscripsi. Ego Nicolaus presbiter cardinalis tituli sancti Cyriaci subscripsi. Ego Aribertus presbiter cardinalis tituli sanctæ Anastasiæ subscripsi. Ego Julius presbiter cardinalis tituli sancti Marcelli subscripsi. Ego Hubaldus presbiter cardinalis tituli sanctæ Crucis in Jerusalem subscripsi. Ego Guido presbiter cardinalis tituli Pastoris subscripsi. Ego Oddo diaconus cardinalis sancti Georgii ad velum aureum subscripsi. Ego Octavianus diaconus cardinalis sancti Nicholai in carcere Tulliano subscripsi. Ego Gregorius diaconus cardinalis sancti Angeli subscripsi. Ego Astandus diaconus cardinalis sancti Eustachii subscripsi. Ego Guido diaconus cardinalis sanctæ Mariæ in Porticu subscripsi. Ego Jacintus diaconus cardinalis sanctæ Mariæ in Cosmydyn subscripsi. Datum Ferentini per manum Bosonis sanctæ Romanæ æcclesiæ scriptoris XI kalendas martii, indictione XIIII, incarnationis Dominicæ Mº Cº Lº, pontificatus vero domni Eugenii papæ III anno sexto.